stanford-oval/wikipedia huggingface dataset:
קייט דאגלס
ביוגרפיה > 2022

באליפות המכללות שנערכה באטלנטה, ג'ורג'יה במרץ 2022 היא זכתה ב-3 מדליות זהב אישיות, במשחה ל-50 יארד חופשי בשיא ארצות הברית חדש של 20.84 שניות, שיפור לשיא בן 3 השנים של אבי וייצל (20.90 שניות), במשחה ל-100 יארד פרפר בשיא ארצות הברית חדש של 49.04 שניות, שיפור לשיא בן השנתיים של אריקה בראון (49.38 שניות) ובמשחה ל-200 יארד חזה בשיא ארצות הברית חדש של 2:02.19 דקות, שיפור לשיא בן 5 השנים של לילי קינג (2:02.60 דקות).
באליפות העולם שנערכה בבודפשט, הונגריה ביוני אותה שנה היא זכתה ב-3 מדליות ארד, במשחה ל-200 מטר חזה בתוצאה של 2:23.20 דקות, אחרי לילי קינג מארצות הברית (2:22.41 דקות) וג'נה שטראוך מאוסטרליה (2:23.04 דקות), במשחה שליחות 4x100 מטר חופשי בתוצאה של 3:32.58 דקות, אחרי אוסטרליה (3:30.95 דקות) וקנדה (3:32.15 דקות), כשחיינית שלישית היא קבעה ב"זינוק שליחות" תוצאה של 53.61 שניות ובמשחה שליחים משולב 4x100 מטר חופשי לאחר ששחתה בשלב המוקדמות.
באליפות העולם בבריכת 25 מטר שנערכה במלבורן, אוסטרליה בדצמבר אותה שנה היא זכתה ב-7 מדליות, 5 זהב ו-2 כסף. מדליות זהב, במשחה ל-200 מטר חזה בתוצאה של 2:15.77 דקות, לפני לילי קינג (2:17.13 דקות) וטס סכוטן מהולנד (2:18.19 דקות), במשחה ל-200 מטר מעורב אישי בשיא לאומי חדש של 2:02.12 דקות, לפני אלכס וולש מארצות הברית (2:03.37 דקות) וקיילי מקיואן מאוסטרליה (2:03.57 דקות), במשחה שליחות 4x50 מטר חופשי בשיא אליפות חדש של 1:33.89 דקות, לפני אוסטרליה (1:34.23 דקות) והולנד (1:35.36 דקות), במשחה שליחות 4x100 מטר מעורב ביחד עם קלייר קורזן, לילי קינג וטורי הסק בשיא עולם חדש של 3:44.35 דקות, לפני אוסטרליה (3:44.92 דקות) וקנדה (3:46.22 דקות) ובמשחה שליחים משולב 4x50 מטר מעורב ביחד עם ראיין מרפי, ניק פינק וטורי הסק בשיא עולם חדש של 1:35.15 דקות, לפני איטליה (1:36.01 דקות) וקנדה (1:36.93 דקות). מדליות כסף במשחה שליחות 4x100 מטר חופשי בתוצאה של 3:26.29 דקות, אחרי אוסטרליה שקבעה שיא עולם חדש של 3:25.43 דקות ולפני קנדה (3:28.06 דקות) ובמשחה שליחות 4x50 מטר מעורב בתוצאה של 1:42.41 דקות, אחרי אוסטרליה שקבעה שיא עולם חדש של 1:42.35 דקות ולפני שוודיה (1:42.43 דקות).
ביוגרפיה > 2023 > אלופת עולם

באליפות העולם שנערכה בפוקואוקה, יפן ביולי 2023 זכתה ב-6 מדליות, 2 זהב, 3 כסף ו-1 ארד. מדליות זהב במשחה ל-200 מטר מעורב אישי בתוצאה של 2:07.17 דקות, לפני אלכס וולש (2:07.97 דקות) ויו ייטינג מהרפובליקה העממית של סין (2:08.74 דקות) ובמשחה שליחות 4x100 מטר מעורב ביחד עם רגן סמית', לילי קינג וגרטשן וולש בתוצאה של 3:52.08 דקות, לפני אוסטרליה (3:53.37 דקות) וקנדה (3:54.12 דקות), כשחיינית רביעית היא קבעה ב"זינוק שליחות" תוצאה של 52.41 שניות. מדליות כסף במשחה ל-200 מטר חזה בתוצאה של 2:21.23 דקות, אחרי טטיאנה סקונמאקר מדרום אפריקה (2:20.80 דקות) ולפני טס סכוטן מהולנד (2:21.63 דקות) במשחה שליחות 4x100 מטר חופשי בתוצאה של 3:31.93 דקות, אחרי אוסטרליה שקבעה שיא עולם חדש של 3:27.96 דקות ולפני הרפובליקה העממית של סין (3:32.40 דקות), כשחיינית רביעית היא קבעה ב"זינוק שליחות" תוצאה של 52.28 שניות ובמשחה שליחים משולב 4x100 מטר חופשי שליחים בתוצאה של 3:20.82 דקות, אחרי אוסטרליה שקבעה שיא עולם חדש של 3:18.83 דקות ולפני הממלכה המאוחדת (3:21.68 דקות), כשחיינית רביעית היא קבעה ב"זינוק שליחים" תוצאה של 52.42 שניות. מדליית ארד במשחה שליחים משולב 4x100 מטר מעורב בתוצאה של 3:40.19 דקות, אחרי הרפובליקה העממית של סין (3:38.57 דקות) ואוסטרליה (3:39.03 דקות), כשחיינית רביעית היא קבעה ב"זינוק שליחים" תוצאה של 51.79 שניות. נוסף לכך, היא סיימה במקום רביעי במשחה ל-100 מטר חופשי בתוצאה של 52.81 שניות.
ביוגרפיה > 2024 > שיאנית אמריקה

בתחרות שנערכה בנוקסוויל, טנסי ב-13 בינואר 2024 היא ניצחה במשחה ל-200 מטר חזה בשיא אמריקה חדש של 2:19.30 דקות, שיפור לשיא הוותיק בן 11 השנים של רבקה סוני (2:19.59 דקות).
באליפות העולם שנערכה בדוחה, קטר בפברואר היא זכתה ב-5 מדליות, 2 זהב, 2 כסף ו-1 ארד. מדליות זהב במשחה ל-200 מטר מעורב אישי בתוצאה של 2:07.05 דקות, לפני סידני פיקרם מקנדה (2:08.56 דקות) ויו ייטינג מהרפובליקה העממית של סין (2:09.01 דקות) ובכך הגנה על תוארה ובמשהח שליחים משולב 4x100 מטר מעורב ביחד עם האנטר ארמסטרונג, ניק פינק וקלייר קורזן בתוצאה של 3:40.22 דקות, לפני אוסטרליה (3:43.12 דקות) והממלכה המאוחדת (3:45.09 דקות), כשחיינית רביעית היא קבעה ב"זינוק שליחים" תוצאה של 52.34 שניות, מדליות כסף, במשחה ל-50 מטר חופשי בשיא אמריקה חדש של 23.91 שניות, אחרי שרה שסטרם משוודיה שקבעה את התוצאה הרביעית בהיסטוריה (23.69 שניות) ולפני קטרזינה וואסיק שקבעה שיא לאומי חדש של (23.95 שניות) ובמשחה ל-200 מטר חזה בתוצאה של 2:20.91 דקות, אחרי טס סכוטן מהולנד (2:19.81 דקות) ולפני סידני פיקרם מקנדה (2:22.94 דקות). מדליית ארד במשחה שליחים משולב 4x100 חופשי בתוצאה של 3:22.28 דקות, אחרי סין (3:21.18 דקות) ואוסטרליה (3:21.78 דקות), כשחיינית רביעית היא קבעה ב"זינוק שליחים" תוצאה של 52.85 שניות. נוסף לכך, היא סיימה במקים רביעי במשחה ל-100 מטר חופשי בתוצאה של 53.02 שניות.
ביוגרפיה > 2024 > אלופה אולימפית

באולימפיאדת פריז שנערכה בסוף יולי תחילת אוגוסט היא זכתה ב-4 מדליות, 2 זהב ו-2 כסף. מדליות זהב במשחה ל-200 מטר חזה בשיא אמריקה חדש של 2:19.24 דקות, לפני טטיאנה סמית' (2:19.60 דקות) וטס סכוטן (2:21.05 דקות) ובמשחה שליחות 4x100 מטר מעורב לאחר ששחתה בשלב המוקדמות. מדליות כסף במשחה ל-200 מטר מעורב אישי בתומצאה של 2:06.92 דקות, אחרי סאמר מקינטוש מקנדה (2:06.56 דקות) ולפני קיילי מקיואן (2:08.08 דקות) ובמשחה שליחות 4x100 מטר חופשי בתוצאה של 3:30.20 דקות, אחרי אוסטרליה שקבעה שיא אולימפי חדש של 3:28.92 דקות ולפני הרפובליקה העממית של סין (3:30.30 דקות), כשחיינית ראשונה היא קבעה תוצאה של 52.98 שניות.
במסגרת סבב הגביע העולמי (בריכת 25 מטר) שנערך באינצ'ון, קוריאה הדרומית ב-24 באוקטובר היא קבעה במשחה ל-200 מטר חזה שיא עולם חדש של 2:14.16 דקות. שבוע לאחר מכן, בתחרות שנערכה במסגרת סבב הגביע העולמי בסינגפור (בריכת 25 מטר) ב-31 באוקטובר היא שיפרה במשחה ל-200 מטר חזה את שיאה העולמי הטרי והעמידה אותו על 2:12.72 דקות.
באליפות העולם בבריכת 25 מטר שנערכה בבודפשט בדצמבר היא זכתה ב-7 מדליות, 4 זהב, 2 כסף ו-1 ארד. מדליות זהב במשחה ל-200 מטר חזה בשיא עולם חדש של 2:12.50 דקות ובמשחה ל-200 מטר מעורב אישי בשיא עולם חדש נוסף של 2:01.63 דקות, שיפור לשיא העולם הוותיק בן 10 השנים של קטינקה הוסו מהונגריה (2:01.86 דקות), במשחה שליחות 4x100 מטר חופשי בשיא עולם חדש של 3:25.01 דקות ובמשחה שליחות 4x100 מטר מעורב בשיא עולם חדש נוסף של 3:40.41 דקות. מדליות כסף במשחה ל-50 מטר חופשי בשאי אישי חדש של 23.05 שניות, אחרי חברתה לנבחרת גרטשן וולש שקבעה שיא עולם חדש של 22.83 שניות ולפני קטרזינה וואסיק מפולין (23.37 שניות) ובמשחה ל-100 מטר מעורב אישי בשיא אישי חדש של 56.49 שניות, אחרי גרטשן וולש שקבעה שיא עולם חדש של 55.11 שניות ולפני בריל גאסטאלדלו מצרפת (56.67 דקות). מדליית ארד במשחה ל-100 מטר חופשי בשיא אישי חדש של 50.73 שניות, אחרי גרטשן וולש שקבעה שיא אליפות חדש של 50.31 שניות ובריל גאסטאלדלו (50.63 שניות).
שיאים אישיים > בריכה אולימפית

50 מטר חופשי: 23.91 שניות (2024), שיא אמריקה
100 מטר חופשי: 52.56 שניות (2024)
100 מטר פרפר: 56.43 שניות (2023)
200 מטר חזה: 2:19.24 דקות (2024), שיא אמריקה
200 מטר מעורב אישי: 2:06.79 דקות (2024)
שיאים אישיים > בריכת 25 מטר

50 מטר חופשי: 23.05 שניות (2024)
100 מטר חופשי: 50.73 שניות (2024)
50 מטר פרפר: 24.42 שניות (2024)
200 מטר חזה: 2:12.50 דקות (2024), שיא עולם
100 מטר מעורב אישי: 	56.49 שניות (2024)
200 מטר מעורב אישי: 2:01.63 דקות (2024), שיא עולם
שיאים אישיים > בריכת 25 יארד

50 יארד חופשי: 20.84 שניות (2022), שיא ארצות הברית
100 יארד פרפר: 48.46 שניות (2023), שיא ארצות הברית
200 יארד חזה: 2:01.29 דקות (2023), שיא ארצות הברית
200 יארד מעורב אישי: 1:48.37 דקות (2023), שיא ארצות הברית
ראו גם

התפתחות שיא העולם במשחה ל-200 מטר חזה
התפתחות שיא העולם ב-200 מטר מעורב אישי (ויקיפדיה האנגלית)
שונן

איור גנרי, הנוצר באמצעות תוכנת אומנות בינה מלאכותית, המדגים מראה טיפוסי של סדרות/סרטים בסוגה שונן
שׁוֹנֶן (בקנג'י: 少年) הן תת-קבוצה של מאנגות המשווקות בעיקר לילדים ולנערים צעירים בגילאי 13 עד 18. הפרסום הגדול ביותר של מאנגת שונן הוא במגזין השבועי "שונן ג'אמפ".
מאפיינים

לסוגת השונן מספר מאפיינים המבדילים אותו מז'אנרים אחרים. סדרות השונן עוסקות בדרך כלל בנער בגילאי 12–18 בעל מטרה או שאיפה אותה הוא מנסה להגשים לאורך הסדרה. סדרה מסוגה זאת מתרכזת באקשן ובריבוי קרבות כדי לפתח את העלילה ולהעביר מסר. פעמים רבות מערכת היחסים בין הדמויות קיצונית (אהבה אובססיבית, שנאה, חברות אמת וכדומה) וקבועה, אם כי לעיתים, שינוי מערכת היחסים מהווה חלק חשוב מהעלילה.
בהשוואה לז'אנר קודומו, פרופורציות הגוף באנימות שונן פחות מוגזמות והאירועים בה קיצונים יותר וכוללים אלימות, ולעיתים מוצגים גם שתיית אלכוהול, עישון ואף מוות. בנוסף, מכיוון והסדרה מיועדת לבני נוער, לעיתים מוצגות בה רמיזות מיניות, אמנם במידה מתונה, אך דבר זה אינו מתרחש כמעט כלל בסדרות מז'אנר קודומו.
הז'אנר המגיע אחרי שונן בקטגוריות הגיל – הוא ל"מבוגרים צעירים" (גברים) – ונודע בדומה לשאר הז'אנרים ביפנית בשם ייחודי לו, סיינן.
דוגמאות למאנגות שונן בולטות

וואן פיס מאת אייצ'ירו אודה. על בסיס סדרת המאנגה נוצרה גם סדרת אנימה.
נארוטו מאת מסאשי קישימוטו. על בסיס סדרת המאנגה נוצרו לאורך השנים שתי סדרות אנימה.
דרגון בול מאת אקירה טוריאמה. על בסיס סדרת המאנגה נוצרו לאורך השנים שתי סדרות אנימה.
האנטר האנטר מאת יושיהירו טוגאשי. על בסיס סדרת המאנגה נוצרו לאורך השנים שתי סדרות אנימה.
מחברת המוות אשר נכתבה על ידי צוגומי אוֹבה ואוירה על ידי טקֶשי אוֹבָטַה. על בסיס סדרת המאנגה נוצרה גם סדרת אנימה.
קוטל השדים מאת קויוהארו גוטוגה. על בסיס סדרת המאנגה נוצרה גם סדרת אנימה.
בליץ' מאת טאיטו קובו. על בסיס סדרת המאנגה נוצרה גם סדרת אנימה.
אלכימאי המתכת מאת הירומו האראקווה. על בסיס סדרת המאנגה נוצרה גם סדרת אנימה.
ראו גם

כל ערכי מאנגות השונן
קרלה קרום

| --- | --- |
אין תמונה חופשית
 לידה:  22 ביוני 1988 (בת 36) לונדון, הממלכה המאוחדת 
 שם לידה:  Karla Patsy Crome 
 מדינה:  הממלכה המאוחדת 
 תקופת הפעילות:  מ-2009 
 מקום לימודים:  האקדמיה לאמנויות התיאטרון איטליה קונטי 
 פרופיל ב-IMDb
 
קרלה פטסי קרום (באנגלית: Karla Patsy Crome; נולדה ב-22 ביוני 1988) היא שחקנית אנגלייה. קרום מוכרת בעיקר מהופעתה בסדרת הטלוויזיה "לפגוע ולהחטיא" של ערוץ סקיי אטלנטיק, בתפקיד ג'ס בסדרה "עברייני על" של ערוץ E4, ובתפקידים נוספים בסדרות טלוויזיה ובסרטים בעיקר בבריטניה, בהם הסרט זוכה הפרסים "Murder". ב-2012 נכללה קרום ברשימת "כוכבי המחר בבריטניה" של מגזין הקולנוע "Screen International".
ביוגרפיה

קרום נולדה בהנדון, פרוור של לונדון. היא סיימה בהצטיינות תואר BA ב"אקדמיית איטליה קונטי לאמנויות התיאטרון" בקלפהאם שבלונדון.
ביוגרפיה > טלוויזיה

קרום שיחקה בתפקיד הראשי בדמות קולין בפרק "Joint Enterprise" במיני-סדרה זוכת הבאפט"א לשנת 2013 בשם "Murder". אליסון גרהאם במגזין הטלוויזיה "רדיו טיימס" אמרה על הופעתה "...זה נשאר איתי במשך ימים, לעזאזל. כל רסיס קטן, במידה רבה הודות להופעה המדהימה והמשפיעה ביותר שראיתי מעודי, מהכוכבת העולה קרלה קרום בתפקיד קולין.
ב-22 במאי 2012 פורסם שקרום תשתתף בעונה הרביעית של סדרת הדרמה של ערוץ E4 "עברייני על" בתפקיד קבוע בדמות ג'ס.
במיני-סדרה "Lightfields" של רשת ITV הופיעה קרום בתפקיד קלייר. היא קיבלה ביקורות מצוינות על הופעתה זו.
ב-2013 הצטרפה קרום לצוות השחקנים בעונה השנייה של סדרת הדרמה "נשות האסירים" של ה-BBC בתפקיד אייסלינג.
בפברואר 2014 פורסם שקרום לוהקה לסדרה "בתוך הבועה" של רשת CBS. היא שיחקה בעונה השנייה של הסדרה בתפקיד קבוע בדמות רבקה פיין.
ב-2016 כיכבה קרום בתפקיד הראשי בסדרת הדרמה "המישור".
ביוגרפיה > תיאטרון

בתיאטרון שיחקה קרום במחזה "Powder Monkey" בהפקת מנצ'סטר רויאל אקסצ'יינג'.
המחזה שלה "If Chloe Can" הוצג בתיאטרון הלאומי לנוער.
המחזה "Mush & Me" שכתבה קרום הועלה בהצגת בכורה בפסטיבל הפרינג' של אדינבורו בשנת 2014.
ב-2016 הופיעה קרום בתפקיד אליס במחזה "לינדה" בתיאטרון רויאל קורט, ובמחזה "אמדאוס" בתיאטרון הלאומי.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Dog Endz | האנה | סרט טלוויזיה |
| 2010 |  | Exposed | די | סרט קצר |
| 2010 | חדר מיון | Casualty | קלואי פרקר | בפרק "Clean Slate" |
| 2011 | רופאים | Doctors | מוניק | בפרק "Saints and Sinners" |
| 2011 | לפגוע ולהחטיא | Hit & Miss | ריילי | 6 פרקים |
| 2012 |  | Murder: Joint Enterprise | קולין | סרט טלוויזיה |
| 2012 | מונרו | Monroe | דונה הולמס | 3 פרקים |
| 2012–2013 | עברייני על | Misfits | ג'ס | עונות 4–5 |
| 2013 |  | Lightfields | קלייר מולן | 5 פרקים |
| 2013 | נשות האסירים | Prisoners' Wives | אייסלינג | עונה שנייה (4 פרקים) |
| 2014 | בתוך הבועה | Under the Dome | רבקה פיין | עונה שנייה (13 פרקים) |
| 2015 | אתה, אני והאפוקליפסה | You, Me and the Apocalypse | ליילה הוקווינד | 5 פרקים |
| 2016 | המישור | The Level | ננסי דוולין | סדרת דרמה של ITV |
| 2018 | ויטה ווירג'יניה | Vita and Virginia | דורותי וולסי | סרט קולנוע |
| 2019-הווה | קרניבל רואו | Carnival Row | טורמלין | סדרת טלוויזיה |
| 2019 | הקורבן | The Victim | רבקה מאיירס | מיני-סדרה |
הערות שוליים

↑  "UK Stars of Tomorrow" (PDF). Screendaily.com. נבדק ב-19 בנובמבר 2013. {{cite web}}:  (עזרה)
↑  "BA (Hons) Acting Programme | Italia Conti Academy of Theatre Arts". Italiaconti-acting.com. אורכב מ-המקור ב-2013-07-15. נבדק ב-19 בנובמבר 2013. {{cite web}}:  (עזרה)
↑  Graham, Alison (26 באוגוסט 2012). "Alison Graham: "Murder is so good I want everyone to watch it"". Radio Times. נבדק ב-19 בנובמבר 2013. {{cite web}}:  (עזרה)
↑  Jeffrey, Morgan (22 במאי 2012). "'Misfits': New cast for series four revealed?". Digital Spy. (Hearst Magazines UK). נבדק ב-4 בינואר 2013. {{cite web}}:  (עזרה)
↑  Goodacre, Kate (7 ביולי 2012). "Karla Crome: 'My Misfits character is a tough cookie'". Digital Spy. (Hearst Magazines UK). נבדק ב-4 בינואר 2013. {{cite web}}:  (עזרה)
↑  "Prisoner's wives is back on the box". The Sun. (News International). 22 בדצמבר 2012. נבדק ב-4 בינואר 2013. {{cite web}}:  (עזרה)
↑  "Misfits star Karla Crome, CSI: NY's Eddie Cahill join Under the Dome". Digital Spy. 5 בפברואר 2014. {{cite web}}:  (עזרה)
↑  Mush and Me (Edinburgh Fringe)
↑  There’s Still Time to Catch British Talent Karla Crome in Amadeus
| --- | --- |
בקרת זהויות :  LCCN: no2014046512  VIAF: 307475458   WorldCat (עם VIAF): 307475458
רווה (רשת מרכולים)

| --- | --- |


 נתונים כלליים
 תקופת הפעילות:  1927–הווה (כ־98 שנים) 
 חברת אם:  REWE Group 
 מיקום המטה:  קלן 
 ענפי תעשייה:  קמעונאות 
 עובדים:  90,000 
  
 www.rewe.de
 
רווה (בגרמנית: Rewe) היא רשת סופרמרקטים בגרמניה והמותג העיקרי של קבוצת Rewe שבסיסה בקלן. מקור השם מקיצור השם המקורי "Re visionsverband der We stkauf-Genossenschaften" (איגוד הביקורת של ווסטקוף-קואופרטיבים). עם כ-3,300 חנויות היא קמעונאית המזון השנייה בגודלה אחרי אדקה בגרמניה.
בשנת 2011 החברה החלה בשירות משלוחים בפרנקפורט, שהורחב בהדרגה למיקומים ברחבי גרמניה. Rewe היא חלוצה במסחר מקוון עם אוכל בגרמניה. החל משנת 2015 הם פרסמו תוכניות להשקעה רבה יותר בתחום המקוון.
לרשת חנויות ממותגות כמו "ja!" (מחיר מוזל), "REWE Beste Wahl" (מחיר רגיל), "REWE Feine Welt"(מחיר גבוה, פריטים מיוחדים),;"REWE Bio"(אורגני), "REWE Regional" ו-"REWE to go"‏.
מועדון הבונדסליגה פ.צ. קלן הוא ממומן על ידי Rewe על פי הסכם חסות עד סוף עונת 2020/21.
הערות שוליים

↑  "Unternehmensregister". Bundesanzeiger Verlag. 2018-03-01.
↑  "Germany Update: Lidl's Growth Targets, Metro and REWE", Retail Analysis, 19 June 2015. Accessed 7 June 2015.
↑  "Unsere REWE Eigenmarken". www.rewe.de (בגרמנית). נבדק ב-27 במאי 2019. {{cite web}}:  (עזרה)
↑  "1. FC Köln | REWE". fc.de (בגרמנית). נבדק ב-26 במאי 2019. {{cite web}}:  (עזרה)
| --- | --- |
בקרת זהויות :  GND: 16089722-1  VIAF: 160028254   WorldCat (עם VIAF): 160028254
שוג'ו

איור גנרי, הנוצר באמצעות תוכנת אומנות בינה מלאכותית, המדגים מראה טיפוסי של סדרות/סרטים בסוגה שוג'ו
קוראות צעירות אשר מסתכלות על ספרי מאנגה מסוג שוג'ו בחנות בטוקיו
שוג'ו (ביפנית: 少女) הוא מונח שמקורו בשפה היפנית המתייחס לקהל היעד של נערות בגילאי 12–18. השימוש במילה קובע סוג ז'אנר בתחום סדרות האנימה וחוברות המאנגה המיועדות מילדות שרק החלו את גיל ההתבגרות וכלה ב"מבוגרות צעירות".
עלילת הז'אנר, בשונה מהשונן, היא ברובה פנטזית, רומנטית וקסומה. גיבורת הז'אנר הן לרוב ילדות, נערות או בחורות צעירות.
דוגמאות למאנגות שוג'ו בולטות

בנות הים פיצ'י פיצ'י פיץ' מאת מיצ'יקו יוקוטה. על בסיס סדרת המאנגה נוצרה גם סדרת אנימה.
סאקורה לוכדת הקלפים מאת קבוצת הכותבות והמאיירות קלאמפ. על בסיס סדרת המאנגה נוצרה גם סדרת אנימה.
סיילור מון מאת נאוקו טאקוצ'י. על בסיס סדרת המאנגה נוצרה גם סדרת אנימה.
פרוטס באסקט מאת נאטסוקי טאקייה. על בסיס סדרת המאנגה נוצרו לאורך השנים שתי סדרות אנימה.
טוקיו מיו מיו מאת רייקו יושידה. על בסיס סדרת המאנגה נוצרה גם סדרת אנימה.
השוג'ו בישראל

לאורך השנים שודרו בישראל מספר סדרות שוג'ו ובהן:
סדרות ערוץ הילדים – פרוטס באסקט, טוקיו מיו מיו, בנות הים פיצ'י פיצ'י פיץ', סאקורה לוכדת הקלפים, סיילור מון.
סדרות ערוץ זום – גליטר פורס, גליטר פורס דוקי דוקי.
סדרות ערוץ האנימה – יושי הנסיכה הקסומה, אחי היקר, מסע מרגש.
הסדרה סופר פיג – שודרה בערוץ ג'טיקס ובערוץ פוקס קידס.
ראו גם

כל ערכי מאנגות השוג'ו
הנסיכה זלדה

| --- | --- |

קוספליי של הנסיכה זלדה
 יוצרים:  שיגרו מיאמוטו 
 מידע
 מקצוע:  נסיכה
 מקום מגורים:  טירת היירול
 דמויות קשורות
 אויבים:  קלמיטי גאנון 
 
הנסיכה זלדה (באנגלית: Princess Zelda; ביפנית: ゼルダ姫, ゼルダ) היא דמות מרכזית בזיכיון משחקי הווידאו הוותיק של נינטנדו, האגדה של זלדה. הדמות נוצרה במקור על ידי שיגרו מיאמוטו עבור המשחק המקורי בסדרה משנת 1986 שיצא לקונסולת ה-NES של נינטנדו. הנסיכה זלדה היא נסיכת הממלכה הבדיונית הירול, ואחת מהדמויות המרכזיות בסדרת המשחקים. היא מופיעה ברוב משחקים הסדרה לאורך השנים - לעיתים בתפקיד "העלמה במצוקה"(אנ'), ובמקרים אחרים היא מסייעת לגיבור, לינק, לאורך המשחק.
מאפיינים

זלדה היא נסיכת הממלכה היירול שמחזיקה בטרייפורס החוכמה. ברוב המשחקים, הגיבור הראשי, לינק, צריך להציל אותה מידיו של האנטגוניסט הראשי גאנון. במשחקים מאוחרים יותר קיבלה זלדה תפקיד אקטיבי והיא עוזרת ללינק להילחם נגד האויבים השונים.
יש לה מראה דמוי אלף עם אוזניים מחודדות אשר הוא מאפיין טיפוסי הקיים בקרב היליאנים בסדרה. העיצוב של הדמות משתנה ממשחק למשחק. בחלק מהמשחקים היא ילדה, בעוד שבאחרים היא נערה בסביבות גיל 16 או 17.
במשחקים השונים בסדרה היא לובשת לבוש מלכותי הכולל שמלות עם עיטורים ועונדת תכשיטים שונים, אשר מדגישים את מעמדה כנסיכת של ממלכת היירול.
במשחקים השונים בסדרה זלדה החזיקה ברשותה במשחקים מסוימים כלי נשק שונים. במשחקים "Twilight Princess" ו-"Hyrule Warriors" היא נלחמת באמצעות חרב. היא גם מיומנת בשימוש בחץ וקשת. בנוסף, במשחק "Twilight Princess" זלדה גם נלחמת באמצעות כלי הנשק הבדיוני קשת אור.
על פי המיתולוגיה של סדרת המשחקים, הזלדה הראשונה הייתה גלגול נשמתה של האלה היליה (המייסדת של ממלכת היירול) המחזיקה בטרייפורס החכמה ומאז כל זלדה שנולדת בממלכה נושאת את שמה.
הופעות במדיות אחרות

דמותה של זלדה הייתה דמות ראשית בסדרת האנימציה "האחים סופר מריו" ששודרה במקור בשנת 1989.
דמותה של זלדה הייתה דמות בה ניתן לשחק בכל המשחקים בסדרת משחקי Super Smash Bros משנת 2001 ואילך.
בנוסף לסדרת משחקי האגדה של זלדה הדמות נכללה גם כדמות שניתן לשחק בה במשחק Hyrule Warriors: Age of Calamity.
הערות שוליים

↑  "The Memory Card .84: A royal assist". Destructoid (בCanadian English). 2011-03-31. ארכיון מ-2021-11-01. נבדק ב-2021-11-01.
↑  Cryer, Hirun (2023-11-09). "The Zelda community agrees this Hunger Games and Euphoria actor should play the titular princess". GamesRadar+ (באנגלית). ארכיון מ-2024-01-05. נבדק ב-2024-01-05.
↑  Greenbaum, Aaron (2022-08-04). "The Legend of Zelda: How Old Are Link and Zelda Supposed to Be?". Den of Geek (באנגלית אמריקאית). ארכיון מ-2023-06-01. נבדק ב-2023-11-12.
קודומו

איור גנרי, אשר נוצר באמצעות תוכנת אומנות בינה מלאכותית, המדגים את המראה הטיפוסי של סדרות/סרטים בסוגה קודומו
איור גנרי נוסף שנוצר באמצעות תוכנת אומנות בינה מלאכותית אשר מדגים את המראה הטיפוסי של סדרות/סרטים בסוגה קודומו
קוֹדוֹמוֹ (ביפנית: 子供) הוא מילה יפנית שמשמעותה "ילד". אף על פי כן, בעיני רבים מקוראי המאנגה והאנימה, המילה מתייחסת לז'אנר ספציפי שתוכנו מיועד בעיקר לילדים.
קודומו לעיתים משתמש באנימציה פשוטה יותר בהשוואה לז'אנרים אחרים של אנימה, ואף ישנו שימוש תכוף בכתוביות פוריגאנה (כתב-עזר לילדים המופיע ליד סמלי קאנג'י) למען הבנה קלה יותר של שכבות הגיל הצעירות שעדיין לא התמחו ברזי השפה היפנית.
עלילת הקודומו עוסקת בעיקר בנושאים אשר ידידותיים יותר לילדים/משפחה.
היסטוריה

הפיתוח של חוברות מאנגה בז'אנר קודמו החל עוד בסוף המאה ה-19 עם הייצור של סיפורי מאנגה קצרים שאורכם כ-15 עמודים. סיפורי המאנגה הקצרים נוצרו כחלק מהניסיון לעודד אוריינות בקרב הנוער היפני במהלך תקופת מייג'י. ציון דרך מרכזי בפופולריות של הז'אנר היה השקת סדרת המאנגה אסטרו-בוי ב-1952 אשר נוצרה על ידי אוסמו טזוקה שנחשב לעיתים רבות ל"אבי האנימה".
את ז'אנר הקודמו באנימה ובמאנגה ניתן לחלק לארבע קטגוריות. הקטגוריה הראשונה מורכבת מסדרות אנימה ומנגה שהן עיבודים מחודשים לסיפורים קלאסיים מהספרות המערבית, כגון הסדרה הוותיקה "World Masterpiece Theater" אשר במסגרתה הופקו בין היתר מיני סדרות פופולריות כגון סיפורי היער הירוק (1973), היידי בת ההרים (1974), הלב (1976), האסופית (1979), תום סויר (1980), משפחת רובינסון השווייצרית (1981), נשים קטנות (1987), ופיטר פן (1989). שלמרות היותם פופולריים, הם מייצגים פחות את האנימה היפנית המסורתית. במקום זאת הם עוצבו בהשפעה ניכרת של סדרות אנימציה אמריקניות וסובייטיות.
הקטגוריה השנייה מורכבת מעיבודים מחודשים לסדרות מאנגה יפניות מקוריות. סדרות בתת-הז'אנר זה בדרך כלל משתמשים מכילים רפרנסים רבים לחברה היפנית, ולכן קהל שאינו יפני עשוי להתקשות יותר להבין את הסדרה. סדרות אלו דומות במידה מסוימת לסדרות אנימציה אמריקניות. דוגמה בולטת לסדרה מהסוג הזה היא הסדרה "דורימון". סדרות מתת הז'אנר הזה מכילות לעיתים רבות אלמנטים שנלקחים מתת הז'אנר שונן.
הקטגוריה השלישית אשר מכונה "ג'וג'י מוקה" כוללת סדרות מאנגה ואנימה אשר קהל היעד העיקרי שלהן הוא ילדות ונערות צעירות. דוגמה בולטת לסדרה מהסוג הזה היא הסדרה "הלו קיטי".
לקטגוריה הרביעית, הקרובה יותר לתת הסוגה שונן, יש קשר חזק עם תעשיית משחקי הווידאו וזכייני צעצועים, והסוגה הזו זכתה בפועל להצלחה המסחרית הגדולה ביותר לאורך השנים. דוגמה בולטת לסדרה בתת-ז'אנר זה כוללות את פוקימון.
חוברות מאנגה בז'אנר קודומו, כגון "קורוקורו קומיק" ו"קומיק בומבום", מכוונים בעיקר לבנים צעירים, במיוחד תלמידי בתי ספר יסודיים, אם כי כמה מהם, כמו "פוצ'יגומי", מיועדים בעיקר לילדות או נערות צעירות. כאשר סדרת מאנגה הופכת פופולרית במיוחד בדרך מופקת גם סדרת אנימה המתבססת על המאנגה ומיוצר מרצ'נדייז רב לסדרה.
דוגמאות לסדרות מאנגה ואנימה בולטות מסוג קודומו

| --- | --- |
 הלב ("מרקו")  המומינים  פוקימון  נילס הולגרסון  הלו קיטי  בארץ הקטקטים  דיג'ימון  פינוקיו  הרפתקאות פינוקיו  אגדות האחים גרים  אגדות ילדים  סיפורים קלאסיים מצוירים  מוש השור  פיטר פן  האקלברי פין  סוניק X  בת הים הקטנה  בלינקי ופינקי  חבורת הצב המעופף  בל וסבסטיאן  המפחידנים  אינאזומה 11:  החתולים הסמוראים  בקוגן  הקוסם מארץ עוץ  הדבורה מאיה  קלימרו  דורימון  היי! בינבה  גברת פלפלת  מסביב לעולם עם ווילי פוג  עלילות בבאי  עליסה בארץ הפלאות  היידי בת ההרים  האסופית  היה היה - החלל  תום סויר  שלושת המוסקטרים  סיפורי היער הירוק  ג'יג'י  בוב השד מהבקבוק  דימי בעקבות התגליות הגדולות  טאו טאו  מיצי מיצי ועוד
ראו גם

ערכי סדרות מאנגה מסוג קודומו
ערכי סדרות אנימה לילדים צעירים
שוג'ו - מאנגה לילדות ולנערות.
שונן - מאנגה לילדים ולנערים.
סיינן - מאנגה לבוגרים.
ג'וסיי - מאנגה לבוגרות.
הערות שוליים

↑  Zagzoug, Marwah. "The History of Anime & Manga". nova online. C.T. Evans. נבדק ב-2 במרץ 2015. {{cite web}}:  (עזרה)
↑  "女児向け特撮「ミラちゅー」心つかむ　三池崇史監督起用". Asahi Shimbun (ביפנית). 2018-03-22. נבדק ב-2018-11-15.
↑  "10.3 — Кодомо-аниме" (ברוסית). אורכב מ-המקור ב-10 בספטמבר 2014. נבדק ב-27 בפברואר 2013. {{cite web}}:  (עזרה)
| אנימה ומאנגה |
| --- | --- | --- |
| מיקוד לפי קהל יעד | קודומו • שונן • שוג'ו • סיינן • ג'וסיי |  |
| סוגות ייחודיות | מכה • איסקאי  • מאהו שוג'ו • מאהו שונן • ג'ידאימונו • הארם • אצ'י • הנטאי |  |
| אמני מאנגה בולטים | אמן מאנגה • אוסמו טזוקה • אייצ'ירו אודה • ביסקו הטורי • מגומי איגראשי • הייאו מיאזאקי • טאיטו קובו • מסאשי קישימוטו • קלאמפ • רומיקו טקהאשי • אקירה טוריאמה • פוג'יקו פוג'יו • לייג'י מאטסומוטו |  |
| אנימטורים יפנים בולטים | אוסמו טזוקה • הידאקי אנו • מאמורו הוסודה • מאקוטו שינקאי • הייאו מיאזאקי • טאיטו קובו • יושיאקי קוואג'ירי • רומיקו טקהאשי |  |
| חברות אנימה בולטות | טאצונוקו הפקות • טואי אנימציה • ניפון אולפני אנימציה • סטודיו ג'יבלי • סטודיו פיירו |  |
| סגנונות ציור | בישוג'ו • בישונן • צ'יבי • SD |  |
| תרבות קהילות המעריצים | אוטאקו • קוספליי • כנסי אנימה |  |
סילבסטרה לה טוזל

| --- | --- |

 לידה:  1958 (בת 67 בערך) ג'רזי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1968
 מקום לימודים:  Barbara Speake Stage School 
 בן או בת זוג:  אוון טיל (2001–?) 
 פרופיל ב-IMDb
 
סילבסטרה לה טוזל (באנגלית: Sylvestra Le Touzel; נולדה ב-1958) היא שחקנית אנגלייה,, נולדה בג'רזי שבאיי התעלה.
חייה

תפקידה הראשון בטלוויזיה היה בשנת 1968 בתפקיד אחד הילדים המטרידים את הדוקטור השני בסדרת הטלוויזיה המדע-בדיונית "דוקטור הו". עוד הופיעה על המסך הקטן במגוון תפקידים בסדרות כגון "דיקסון מדוק גרין", "משפחת ברונטה מהווארת'", "המקצוענים", "לאבג'וי", "Alas Smith & Jones", "רציחות במידסומר" והסדרה הקומית "המשפחה שלי". הופעתיה בסרטי קולנוע היו מועטות, ב-2006 השתתפה בסרט "רוחות של חופש" בתפקיד מריאן ת'ורנטון.
אחד מתפקידיה הידועים ביותר הוא התפקיד הראשי, פאני פרייס, בסדרת הטלוויזיה של ה-BBC "מנספילד פארק" על פי הרומן של ג'יין אוסטן. ב-2007 השתתפה שוב בסרט הטלוויזיה "מנזר נורת'אנגר" על פי רומן אחר של ג'יין אוסטן, מנזר נורת'אנגר ובה גילמה את דמותה של מרת אלן. ב-2012 השתתפה במיני סדרה הטלוויזיונית "מדינה סודית" בתפקיד שרת החוץ רוז ילנד. ב-2014 שיחקה בעונה השנייה של סדרת המתח אוטופיה.
אחיה ג'ושוע לה טוזל אף הוא שחקן. לה טוזל נישאה בשנת 2001 לשחקן הוולשי אוון טיל ולזוג שני ילדים.